**স্তম্ভিত সময়** (ফরাসি: La Durée poignardée) বেলজিয় পরাবাস্তববাদী চিত্রশিল্পী র‍্যনে মাগ্রিত আঙ্কিত চিত্রকর্ম। ১৯৩৮ সালে ক্যানভাসে অঙ্কিত পরাবাস্তব তৈলচিত্রটি ব্রিটিশ কবি এডওয়ার্ড জেমসের জন্য আঁকা হয়েছিল। বর্তমানে এটি শিকাগো আর্ট ইন্সটিটিউটের স্থায়ী সংগ্রহের অংশ। চিত্রকর্মটি সাধারণত আর্ট ইন্সটিটিউট জাদুঘরের নতুন আধুনিক শাখায় প্রদর্শিত হয়।

ইতিহাস
------

চিত্রকর্মটি পরাবাস্তব শিল্পের পৃষ্টপোষক ও মাগ্রিতের চিত্রকর্মের ভক্ত ব্রিটিশ কবি এডওয়ার্ড জেমসের জন্য অঙ্কিত অনেকগুলি চিত্রকর্মের অন্যতম। এটি ছিল জেমসের লন্ডনের বাসভবনের বলরুমের জন্য অঙ্কিত; জেমসকে বিতরণ করা রেনে মাগ্রিতের দ্বিতীয় চিত্রকর্ম। প্রথম চিত্রটি ছিল *পুনরায় তৈরী হবে না* (ফরাসি: La reproduction interdite) শিরোনামের জেমসের প্রতিকৃতি। ১৯৭০ সালে জেমস চিত্রটি শিকাগো আর্ট ইন্সটিটিউটে বিক্রি করেন।

চিত্রে লন্ডন মিডল্যান্ড ও স্কটিশ রেলওয়ের স্টেইনার ৫ শ্রেনীর ৪-৬-০ চাকার একটি লোকোমোটিভ ঘর গরম করার অগ্নি উনুন হতে পুরোদমে ধোঁয়া তুলে বের হয়ে আসতে দেখা যায়। অগ্নি উনুনের উপরের তাকে একটি দীর্ঘ আয়না স্থাপিত। এছাড়াও তাকের উপর মধ্যখানে একটি ঘড়ি ও দুইপাশে দুইটি মোমবাতি ধারক রাখা আছে। আয়নায় একটি বাতি ধারক ও ঘড়ি পৃষ্টের প্রতিবিম্ব পরেছে।

চিত্রকরের দৃষ্টিভঙ্গি
---------------------

চিত্রটির শিরোনাম ইংরেজিতে আক্ষরিক অনুবাদ করলে এর অর্থ হয়- "একটি খঞ্জক বা ছুরি দিয়ে আঘাতপ্রাপ্ত চলমান সময়"(ইংরেজি: Ongoing Time Stabbed by a Dagger)। ম্যাগ্রিট তার চিত্রের শিরোনামের আক্ষরিক অনুবাদে অসন্তুষ্ট ছিলেন। তিনি আশা করেছিলেন, জেমস চিত্রকর্মটি বলরুমে প্রবেশের সিঁড়ির গোড়ায় ঝুলিয়ে দেবেন যাতে চিত্রের ট্রেনটি আগত অতিথিবৃন্দকে বালরুমে যাওয়ার পথে "ছুরিকাঘাত" করতে পারে, এর পরিবর্তে জেমস চিত্রটি অগ্নিউনুনের উপরে স্থাপন করেছিলেন।

রেনে ম্যাগ্রিট এই চিত্রকর্মে একটি রহস্যময় বিষয়কে প্রাধান্য দিতে, অপর একটি রহস্যহীন সাধারণ বিষয়ের অবতারণা করেছিলেন। ম্যাগ্রিটের ভাষ্য অনুযায়ী:

"আমি একটি লোকোমোটিভের চিত্র আঁকার সিদ্ধান্ত নিয়েছি ... এটির রহস্যময়তার উদ্রেকের জন্য, রহস্যহীন অন্য একটি তাত্ক্ষণিক পরিচিত চিত্র-একটি খাবারঘরের অগ্নিকুণ্ডের চিত্র—এতে যুক্ত হয়েছিল।"

তথ্যসূত্র
---------

1. ↑  Herscovici, C (২০১৬)। "About This Artwork"। The Art Institute of Chicago। ২৩ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৬।
2. 1 2 3 4  Wolf, Cori (২০০১)। "Time Transfixed" (পিডিএফ)। The Art Institute of Chicago। ২৪ মে ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ জানুয়ারি ২০১৬।
3. ↑  "René Magritte / Time Transfixed / 193444"। *The AMICA Library*। Cartography Associates। ২০০৭। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৬।

| * দে
* স
র‍্যনে মাগ্রিত |
| --- |
| চিত্রকর্ম | 
* *The Difficult Crossing* (১৯২৬/৬৩)
* *গোপন খেলোয়াড়* (১৯২৭)
* *The Enchanted Pose* (১৯২৭)
* *ভীতকর ঘাতক* (১৯২৭)
* *রাতের অর্থ* (১৯২৭)
* *The Adulation of Space* (১৯২৭–১৯২৮)
* *খালি মুখোশ* (১৯২৮)
* *The False Mirror* (১৯২৮)
* *ছবির বিশ্বাসঘাতকতা* (১৯২৯)
* *On the Threshold of Liberty* (১৯২৯/৩৭)
* *The Voice of Space* (১৯৩১)
* *ইলেকটিভ অ্যাফিনিটিস* (১৯৩৩)
* *মানবিক অবস্থা* (১৯৩৩/৩৫)
* *প্রতিকৃতি* (১৯৩৫)
* *নিষিদ্ধ প্রজনন* (১৯৩৭)
* *স্তম্ভিত সময়* (১৯৩৮)
* *The Palace of Memories* (১৯৩৯)
* *আলোর সাম্রাজ্য* (১৯৪৯–১৯৫৪)
* *প্রলোভনকারী* (১৯৫০)
* *শোনার ঘর* (১৯৫২)
* *Golconda* (১৯৫৩)
* *দিগন্তের রহস্যসমূহ* (১৯৫৫)
* *১৬ই সেপ্টেম্বর* (১৯৫৬)
* *অ্যালার্ম ঘড়ি* (১৯৫৭)
* *পিরেনিসের দুর্গ* (১৯৫৯)
* *দূরবিন* (১৯৬৩)
* *ল্য ফিস দ্য লম* (১৯৬৪)

 |
| জাদুঘর | 
* মাগ্রিত জাদুঘর (ব্রাসেলস)
* র‍্যনে মাগ্রিতের বাড়ি এবং জাদুঘর (জেত)

 |
| সম্পর্কিত | 
* পরাবাস্তববাদ
* "Rene and Georgette Magritte with Their Dog after the War" (1983 song)

 |

প্রবেশদ্বার: চিত্রকর্ম